**ŠPAČINSKÝ .TROJUHOLNÍK.**

**41. ročník medzinárodného cestného behu na 10 km**

**ŠPAČINCE (okres Trnava)**

 .

USPORIADATELIA: **Obec Špačince, Bežecký klub 2001 Špačince, Telovýchovná jednota Špačince, Základná škola s materskou školou v Špačinciach**

TERMÍN: **sobota 7. júla 2018, štart o 17.00 h, slávnostné otvorenie o 16.45 h v strede obce**

POPIS TRATE: **vedie asfaltovými komunikáciami zo Špačiniec do Trnavy (obrátka na konci Kopánky) a späť po Malženickej ceste do Špačiniec**

ŠTARTOVÝ VKLAD: **2 € (poplatok sa platí až pri prezentácii)**

PRIHLÁŠKY: **vopred sa nevyžadujú**

PREZENTÁCIA: **15.00 – 16.15 h pred telocvičňou ZŠ. Štartové číslo musí byť umiestnené vpredu na tielku alebo tričku.**

ŠATNE: **v telocvični ZŠ, otvorené v deň pretekov o 15.00 h**

KATEGÓRIE ***(pretekári môžu byť odmenení finančnou cenou iba raz):***

***\* Muži,* absolútne poradie (bez rozdielu veku, M): l. – 3. miesto (50, 40, 30 eur), 40 – 49 rokov (M40): 1. – 3. miesto (30, 20, 15 eur), 50 – 59 rokov (M50): 1. – 3. miesto (30, 20, 15 eur), 60 – 69 rokov (M60): 1. – 3. miesto (30, 20, 15 eur), od 70 rokov (M70+): 1. – 3. miesto (30, 20, 15 eur).**

***\* Ženy,* absolútne poradie (bez rozdielu veku, Ž): 1. – 3. miesto (50, 40, 30 eur), od 40 rokov (Ž40+): 1. – 3. miesto (30, 20, 15 eur).**

**Kategórie sú spracované podľa technických ustanovení Slovenského atletického zväzu a AIMS / Medzinárodnej asociácie cestných behov (10 km, 15 km, 21,1 km, maratón).**

**Pretekári s trvalým bydliskom v Špačinciach budú vyhodnotení v samostatnej kategórii.**

**Navyše je pripravená bohatá pretekárska tombola vecných cien.**

DEKOROVANIE VÍŤAZOV **a žrebovanie pretekárskej tomboly sa uskutoční o 18.45 h na futbalovom štadióne. Ich súčasťou bude kultúrny program.**

OBČERSTVENIE A STRAVA: **každý aktívny účastník si prevezme na lístok, ktorý dostane po odovzdaní štartového čísla. Na trati budú štyri stanovištia s vodou.**

UPOZORNENIE: **Bežci a bežkyne štartujú na vlastné nebezpečenstvo, riadia sa pokynmi štátnej polície na motocykloch a členov organizačného výboru. Organizátori nezodpovedajú za škody počas pretekov.**

USPORIADATEĽSKÝ ŠTÁB: **Július ZEMKO (starosta obce, riaditeľ pretekov), Milan VNENČÁK (spoluzakladateľ, tajomník pretekov), Jaroslav LIESKOVSKÝ (spoluzakladateľ, manažér a moderátor pretekov), Jozef PODMAKA, Rudolf ZÁRECKÝ, Peter KALAPOŠ, Valéria VNENČÁKOVÁ, Eva VNENČÁKOVÁ**

ROZHODCOVIA**: Ján SZABO, Peter SPUSTA. Im treba podať prípadné námietky, s vkladom 3 €, najneskôr 15 minút po skončení pretekov.**

ZDRAVOTNÁ SLUŽBA**: v priestore cieľa**

KAMERA: **Peter ROHÁČ, Real Horeblawski Studio**

KRÁTKO Z HISTÓRIE: **Špačinský trojuholník mal premiéru 1. júla 1978 za účasti 33 mužov. Historické prvenstvo získal Ján Vasilík (Slávia SVŠT Bratislava). Piata edícia (1982) bola súčasťou 1. celoslovenského zrazu kondičných a rekreačných bežcov. Všetky doterajšie ročníky sa bežali bez jedinej prestávky, vždy začiatkom leta na tej istej trati, pravidelne so štartom v sobotu o sedemnástej hodine. Okrem slovenských vytrvalcov a vytrvalkýň sa v pelotóne doteraz predstavili aj športovci z Anglicka, Česka, Etiópie, Kanady, Nórska, Portugalska, Srbska a Ukrajiny. Pred rokom triumfovala v Špačinciach popredná bežecká dvojica, Trnavčan Michal Puškár a Ostravčanka Adéla Esentierová. Čestnou štartérkou 40. kapitoly Špačinského trojuholníka bola slávna rodáčka Anka Chmelková-Blanáriková, olympionička z Mexika 1968, majsterka Európy z Budapešti 1966 (beh na 400 m, 52,9 s) a deväťnásobná rekordérka ČSSR.**